સુકાણુ સમિતિ સાથે થયેલી ચર્ચામાં દૂધનો ભાવ લીટર દીઠ 27 રૂપિયા જાહેર કરવા છતાં અત્યાર સુધી 20 રૂપિયાનો સરેરાશ દર મળે છે. રાજ્યમાં દરરોજ 3 કરોડ લીટર દૂધ સંકલિત થતું હોવાથી દિવસના 21 કરોડ રૂપિયાના હિસાબે અત્યાર સુધી 7 હજાર કરોડ રૂપિયા દૂધ ઉત્પાદક ખેડૂતોના ખિસ્સામાંથી લુંટવામાં આવ્યા છે. ખેડૂતો પાસેથી લીટર દીઠ 17-18 રૂપિયે દૂધ ખરીદનાર દૂધ સંઘ પર કાર્યવાહી કરવાના બદલે તેમને 3 રૂપિયા અનુદાન આપવાનો રાજ્ય સરકારનો નિર્ણય ખોટો છે. ખેડૂતોને લીટર દીઠ 24 રૂપિયાનો ભાવ જ મળતો ન હોય તો 3 રૂપિયા અનુદાન આપવાનો સવાલ જ ઊભો થતો નથી.